Յուլիա Վիսոցկայա

**Յուլիա Ալեքսանդրովնա Վիսոցկայա** (, ), թատրոնի և կինոյի ռուս դերասանուհի, հեռուստահաղորդավարուհի։ Ռուսաստանի Դաշնության վաստակավոր արտիստ (2018)։

## Կենսագրություն
Յուլիա Վիսոցկայան ծնվել է 1973 թվականի օգոստոսի 16-ին Նովոչերկասկ քաղքում։ Սովորել է Բելառուսի արվեստների պետական ակադեմիայի դերասանական ֆակուլտետում (ավարտել է 1995 թվականին) և Լոնդոնի երաժշտական և դրամատիկական արվեստի ակադեմիայում (ավարտել է 1998 թվականին)։

Աշխատել է Բելառուսի Յանկա Կուպալայի անվան ազգային ակադեմիական թատրոնում, որտեղ գլխավոր դերեր է կատարել «Անանուն աստղ», «Ճաղատ երգչուհին» և այլ ներկայացումներում։ Յուլիա Վիսոցկայան մասնակցում է Մոսկվայի Մոսսովետի անվան պետական ակադեմիական թատրոնի ներկայացումներին։

2008 թվականին Լոնդունում մասնակցել է Համաշխարհային տնտեսագիտական ֆորումի շրջանակներում անցկացված ռուսական երեկոյին որպես կերակուրների մասնագետ, 2009 թվականին աշխատել է մոսկովյան «Family Floor» ռեստորանում։

2003 թվականից Յուլիա Վիսոցկայան ռուսական *ՆՏՎ* հեռուստաալիքով վարում է կիրակնօրյա խոհարարական «Ուտում ենք տանը» (), ինչպես նաև առավոտյան «Նախաճաշ Յուլիա Վիսոցկայայի հետ» () հաղորդումները։

2009 թվականի հոկտեմբերից «ХлебСоль» խոհարարական ամսագրի գլխավոր խմբագիրն է։ 2009 թվականին նրա հովանու ներքո սկսել է գործել խոհարարական edimdoma.ru սոցիալական կայքը և խոհարարական առաջին համացանցային հեռուստատեսությունը՝ edimdoma.tv:

Յուլիա Վիսոցկայան խոհարարական բեսթսելլերների հեղինակ է. նրա գրքերի ընդհանուր տպաքանակը գերազանցում է մեկուկես միլիոն օրինակը։

2011 թվականին Յուլիա Վիսոցկայան Մոսկվայում բացել է «Ёрник» ռեստորանը և հիմնադրել «Julia Vysotskaya» խոհարարական ստուդիան։ Խոհարարական արվեստի գաղտնիքները սովորել ցանկացողների համար Յուլիա Վիսոցկայան հիմնադրել է սեփական ճանապարհորդական ընկերություն, որի երթուղիներն ընդգրկում են այցելություններ Արևմտյան Եվրոպայի ամենահայտնի ռեստորաններ։

### Ընտանիք
Յուլիա Վիսոցկայայի առաջին ամուսինը եղել է ռուս դերասան Անատոլի Կոտը։

1998 թվականին Յուլիա Վիսոցկայան ամուսնացել է կինոռեժիսոր Անդրեյ Միխալկով-Կոնչալովսկու հետ։ Նրանք ունեն երկու երեխա՝ Մարիան (ծնվել է 1999 թվականին) և Պյոտրը (ծնվել է 2003 թվականին)։ 2013 թվականի հոկտեմբերին Մարիան ենթարկվել է ավտովթարի և երկար ժամանակ եղել է կոմայի մեջ։

## Մրցանակներ
* Ներկայացում «Հետ նայիր զայրացած» (), ըստ Ջոն Օսբորնի - մրցանակ կնոջ լավագույն դերակատարման համար,
* Ֆիլմ «Հիմարների տունը» () - մրցանակ կնոջ լավագույն դերակատարման համար (կինոփառատոն «Виват, кино России!»),
* 2007 թվականին «Ուտում ենք տանը» () հաղորդումն արժանացել է հեռուստատեսային «ՏԵՖԻ» մրցանակի («Ժամանցային ծրագիր։ Կենսակերպ» անվանակարգում) և «Effie» մրցանակի (տարվա ապրանքանիշ),
* 2009 թվականին առողջ կենսակերպի պրոպագանդման համար «Ուտում ենք տանը» () հաղորդումն ստացել է «Հավանության է արժանացել Ռուսաստանի բնապահպանների կողմից» () նշան,
* 2014 թվականին «Ուտում ենք տանը» () հաղորդումն արժանացել է հեռուստատեսային «ՏԵՖԻ» մրցանակի («Առավոտյան հաղորդում» անվանակարգում), իսկ Յուլիա Վիսոցկայան հաղթել է «Առավոտյան ծրագրի հաղորդավար» անվանակարգում 2014 և 2016 թվականներին։
* 2016 – Խիխոնի 54-րդ միջազգային կինոփառատոնի մրցանակ կնոջ լավագույն դերակատարաման համար
* 2017 – «Ոսկե արծիվ» մրցանակ կինոյում կնոջ լավագույն դերակատարաման համար (ֆիլմ «Դրախտ»)
* 2017 – «Նիկա» մրցանակ կնոջ լավագույն դերակատարաման համար (ֆիլմ «Դրախտ»)
* 2017 – Մյունխենի 35-րդ կինոփառատոնի Վիկկի Բերնհարդի «Կամուրջ» մրցանակ օտարերկրյա ֆիլմում կնոջ լավագույն դերակատարման համար

## Արվեստ
### Դերերը թատրոնում
#### Յանկա Կուպալայի անվան ազգային ակադեմիական թատրոն
* 1993 – «Ճաղատ երգչուհին», ըստ Էժեն Իոնեսկոյի – *Մադամ Սմիթ*
* 1995 – «Հետ նայիր զայրացած», ըստ Ջոն Օսբորնի – *Էլիսոն*
* 1995 – «Անանուն աստղը», ըստ Միխայիլ Սեբաստյանի – *Մոնա*
* 2002 – «Սերը ոսկե գիրք է»

#### Մոսսովետի անվան թատրոն
* 2004 – «Ճայը» (Անտոն Չեխով) – *Նինա Զարեչնայա*
* 2009 – «Քեռի Վանյա» (Անտոն Չեխով)- *Սոնյա*
* 2012 – «Երեք քույր» (Անտոն Չեխով) – *Մաշա*

#### Մոսկվայի դրամատիկական թատրոն Մալայա Բրոննայայում
* 2005 և 2009 – «Միս Ժյուլի», ըստ Ա. Ստրինդբերգի – *Միս Ժյուլի*

### Ֆիլմագրություն

### Մատենագրություն
# 2006 – Ուտում ենք տանը։ Յուլիա Վիսոցկայայի բաղադրատոմսերը () ISBN 978-5-699-14352-8
# 2007 – Ուտում ենք տանը ողջ տարին () ISBN 978-5-699-22523-1
# 2007 – Փայլ () ISBN 978-5-699-23605-3
# 2008 – Ուտում ենք տանը ամեն օր () ISBN 978-5-699-42683-6
# 2008 – Համեղ նշումներ։ Գիրք բաղադրատոմսերը գրառելու համար () ISBN 978-5-699-26220-5
# 2009 – Ուտում եմ, վազում եմ, ապրում եմ () ISBN 978-5-699-32110-0
# 2010 – Մանկական սնունդ բոլոր տարիքների համար () ISBN 978-5-699-38598-0
# 2010 – Ամանորյա բաղադրատոմսեր  (հեղինակի ինքնագրով) ISBN 978-5-699-44447-2
# 2010 – Խոհարարական մեծ գիրք () ISBN 978-5-699-43650-7
# 2011 – Մեկ, երկու, և պատրաստ է () (+ նվեր DVD-սկավառակ) ISBN 978-5-699-45554-6
# 2012 – 365 բաղադրատոմսեր ամեն օրվա համար ()
# 2013 – Պատրաստում ենք երեխաների համար ()

### Հեռուստատեսային նախագծեր
* «Ուտում ենք տանը» () հաղորդում *ՆՏՎ* ալիքով (2003 թվականից)
* «Նախաճաշ Յուլիա Վիսոցկայայի հետ» հաղորդում *ՆՏՎ* ալիքով (2010-2015)
* «Пекельна кухня» հաղորդման խոհարարական փորձագետ ուկրաինական «1+1» ալիքով (2011-2012, 1-2-րդ եթերաշրջաններ)
* «Առավոտը Յուլիա Վիսոցկայայի հետ» հաղորդում *ՆՏՎ* ալիքով (2015 թվականի սեպտեմբերի 7-ից)
* «Высоцкая Life» հաղոդումը ՆՏՎ ալիքով (2016 թվականի մայիսի 7-ից, շաբաթ)
* «Սպասիր ինձ» հաղորդումը ՆՏՎ ալիքով (2017 թվականի հոկտեմբերի 27-ից, ուրբաթ)

## Ծանոթագրություններ

## Արտաքին հղումներ
* Программы «Едим Дома!» и «Завтрак с Юлией Высоцкой» на ՆՏՎ
* Кулинарная социальная сеть edimdoma.ru

Կատեգորիա:21-րդ դարի կին գրողներ
Կատեգորիա:«Նիկա» մրցանակի դափնեկիրներ
Կատեգորիա:«Ոսկե արծիվ» մրցանակի դափնեկիրներ
Կատեգորիա:Ռուս դերասանուհիներ
Կատեգորիա:Ռուս խոհարարներ
Կատեգորիա:Ռուս կինոդերասանուհիներ
Կատեգորիա:Ռուս հաղորդավարներ
Կատեգորիա:Ռուս հաղորդավարուհիներ
Կատեգորիա:Ռուսաստանի Դաշնության վաստակավոր արտիստներ
Կատեգորիա:ՏԷՖԻ մրցանակի դափնեկիրներ